За основу кодіфікації русиньского норматівного языка на Словакії была выбрана ґрупа діалектів, в котрых ся заховав вольный і погыбливый акцент. Про дакотрых вжывателїв норматівной подобы русиньского языка є такый акцент неприродный, бо під впливом западного языкового ареалу (передовшыткым польского языка) мають западны русиньскы діалекты призвук сталый, фіксованый на передпослїднїм складї у слові (на пенултімі). В статї сьме попробовали вытворити дакілько правил, котры бы помогли вжывателям русиньского языка на Словакії у правилній акцентації.
русиньскый язык на словакії, вольный і погыбливй акцент, фіксный акцент.